3. Strategi for rekruttering og fastholdelse af medarbejdere (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til strategi for rekruttering og 
fastholdelse af medarbejdere. 
I forbindelse med Budget 2023-26 blev det aftalt, at der i samarbejde med HMU skal udarbejdes en 
tværgående strategi, der kan bidrage til at imødegå udfordringerne med rekruttering og fastholdelse af 
medarbejdere på de store velfærdsområder. 
Kvalificerede medarbejdere er afgørende for, at Favrskov Kommune kan fortsætte med at yde den 
nødvendige service med samme høje kvalitet over for borgerne.
På den baggrund er der nedsat en arbejdsgruppe med repræsentanter fra HMU, som har udarbejdet 
vedlagte forslag til strategi. 
Favrskov Kommune har de seneste år arbejdet med forskellige initiativer vedr. rekruttering og fastholdelse, 
bl.a. i form af arbejdsgrupper på ældre-, dagtilbuds- og socialområdet. HMU-arbejdsgruppen har taget 
udgangspunkt i dette forarbejde. 
Strategien udgør en overordnet ramme og sætter retning for arbejdet med rekruttering og fastholdelse i 
[adresse] ved at udpege henholdsvis fem temaer og ti fokusområder: 

Potentielle kommende medarbejdere
- Styrket markedsføring af jobmuligheder og den gode fortælling
- Professionelle rekrutteringsprocesser
- Fokus på elever og praktikanter

Nye medarbejdere
- Onboardingforløb

Seniormedarbejdere
 Fokus på seniortiltag 

Attraktive arbejdspladser for alle
- Dialog om det gode arbejdsliv
- Nærværende og kompetent ledelse
- Løbende kompetenceudvikling 

Løbende opsamling og deling af viden
- Opmærksomhed på data
- Nysgerrig offboarding.
[adresse]: EMN-2021-03399
Dok-ID: 3587094
Sagsbehandler: cgre
Byråd
28. november 2023  19:00
Udover strategien er der udarbejdet et indsatskatalog, som beskriver, hvordan der i praksis skal arbejdes 
med at udmønte strategien. Indsatskataloget beskriver dels, hvilke konkrete initiativer, der allerede 
arbejdes med og dels kommende initiativer, der kan iværksættes i forlængelse af lanceringen af strategien. 
VURDERING
Favrskov Kommunes strategi for rekruttering og fastholdelse udgør en overordnet ramme, og strategien 
omfatter dermed alle de kommunale driftsområder og forskellige kategorier af både ledere og medarbejdere 
i kommunen. 
Indsatskataloget er fokuseret specifikt på ældreområdet, socialområdet og dagtilbudsområdet, fordi det er 
her udfordringerne med rekruttering og fastholdelse aktuelt er størst. Indsatskataloget er et dynamisk 
dokument, der skal drøftes og opdateres årligt i HMU. På den måde kan der i arbejdet med udmøntning af 
strategien løbende tages højde for, hvis udfordringerne skulle ændre karakter over tid. Det kan fx være, 
hvis der opstår udfordringer med rekruttering og fastholdelse af medarbejderkategorier, som ikke aktuelt er 
nævnt i indsatskataloget fx lærere eller socialrådgivere. 
Direktionen vurderer, at strategien for rekruttering og fastholdelse sætter en relevant retning for, hvordan 
kommunen kan forstærke, koordinere og systematisere sit løbende arbejde med rekruttering og 
fastholdelse af medarbejdere på tværs af den kommunale organisation. 
ØKONOMI
Strategien for rekruttering og fastholdelse har ingen direkte økonomiske konsekvenser. De indsatser og 
initiativer, som iværksættes i medfør af strategien afholdes inden for de respektive afdelingers ordinære 
driftsbudgetter. 
INDDRAGELSE
Forslaget til strategi for rekruttering og fastholdelse af medarbejdere er udarbejdet af en tværgående 
arbejdsgruppe udpeget af HMU. Arbejdsgruppen består af chefer og ledere, næstformanden for HMU samt 
medarbejderrepræsentanter fra de store velfærdsområder i [adresse]. 
INDSTILLING
Kommunaldirektøren indstiller til Byrådet:
1.
At godkende forslag til strategi for rekruttering og fastholdelse af medarbejdere. 
BESLUTNING
Økonomiudvalget, 21. november 2023:
Fraværende: Ingen
Indstilles godkendt med redaktionelle justeringer i strategien og indsatskataloget, som tilrettes inden 
Byrådets behandling. Der gøres status på strategien og indsatskataloget i foråret i 2025.  
Borgmestersekretariatet, 22. november 2023:
Strategien og indsatskataloget er opdateret med de redaktionelle justeringer, som blev aftalt på mødet i 
Økonomiudvalget 21. november 2023. Der er vedlagt udgaver, hvor justeringerne fremgår hhv. uden 
korrektur og med korrektur. 
Byråd, 28. november 2023:
Fraværende: Ingen
Godkendt.
Bilag

Strategi for rekruttering og fastholdelse 22.11.23 (3638483)

MED KORREKTUR Strategi for rekruttering og fastholdelse (3639055)

Indsatskatalog vedr. strategi for rekruttering og fastholdelse 22.11.23 (3637924)

MED KORREKTUR Indsatskatalog vedr. strategi for rekruttering og fastholdelse (3639054)
